Midthordland

Midhordland (også skrevet Midthordland) er et distrikt i Vestland fylke, som betegner områdene øst, sør og vest for Bergen. Midhordland utgjør sammen med Bergen og Nordhordland regionen Bergen og omland, med Norges nest største by Bergen som midtpunkt, bindeledd og sentrum. (Bergen ligger delvis i Midhordland og delvis i Nordhordland).

Omlandet omtales separat som Strilelandet, og innbyggerne der kalles derfor for striler, og har tradisjonelt snakket strilemål (nordhordlandsmål) som skiller seg markant fra bergensk. Dette skillet oppstod allerede på 1200-tallet, men i dag utviskes forskjellene i økende takt ved at bergensk erstatter eller sterkt påvirker dialekten i store deler av omlandet.

Midhordland omfatter 6 kommuner med til sammen 383 987 innbyggere (1. januar 2019Statistisk sentralbyrå: Kvartalsvise befolkningsendringer 1. januar 2015 ) og et samlet areal på 1319 km². Det utgjør 18,4 % av folkemengden og 8,5 % av arealet i Hordaland fylke. Befolkningsveksten fra 1. januar 2014 til 1. januar 2015 var på 1 756 innbyggere som utgjør en vekst på 1,9 %. Landsgjennomsnittet var 1,1 %, gjennomsnittet for Hordaland samlet 1,2 %.

Kommunene i Midhordland deltar i samarbeidet Bergensalliansen, som sammen med Bergen kommune, regionrådet Nordhordland og Stord kommune eier næringsutviklingsselskapet Business Region Bergen AS. De største tettstedene er Askøy, Osøyro og Straume.

 Historie 
Det er sorenskriveri-inndelingen fra 1847 som er opphavet til begrepet Midhordland og vår tids innsnevring av de historiske begrepene Nordhordland og Sunnhordland. Frem til 1857 gikk skillet mellom Nordhordland og Sunnhordland ved Korsfjorden. De nåværende kommunene Austevoll, Bjørnafjorden og Samnanger var en del av Sunnhordland, mens de nåværende og tidligere kommunene Askøy, Bergen landdistrikt, Fana, Fjell, Sund og Årstad var en del av Nordhordland (Laksevåg var da en del av Askøy, Fyllingsdalen en del av Fana).

Midthordland sorenskriveri ble opprettet i 1847 med disse delene fra Nordhordland og Søndhordland sorenskriverier, og var frem til 1857 fortsatt delt mellom Nordhordland fogderi og Søndhordland fogderi. I 1857 ble også Midthordland prosti opprettet med de samme delene fra Nordhordland og Søndhordland prostier. Samme år ble de delene som lå i Søndhordland fogderi innlemmet i Nordhordland fogderi.

Kommunehistorikk
I 1838 ble Midhordland inndelt i kommunene Os, Fana, Sund, Fjell, Askøy, Bergen landdistrikt og Årstad. I 1856 ble Fusa kommune utskilt fra Os. I 1877 ble Bergen landdistrikt innlemmet i Bergen, som var et eget fylke til 1972. I 1886 ble Austevoll kommune utskilt fra Sund. I 1902 ble Strandvik og Hålandsdal kommuner utskilt fra Fusa. I 1906 ble Samnanger kommune utskilt fra Os. I 1915 ble Årstad kommune innlemmet i Bergen. I 1918 ble Laksevåg kommune utskilt fra Askøy, og i 1921 ble området Gyldenpris overført fra Laksevåg til Bergen. I 1955 ble området Fyllingsdalen overført fra Fana til Bergen. (Kilde: Brøgger, Waldemar: Norge. Geografisk leksikon. Cappelen, 1963).

Øygarden kommune ble etablert i 1964 ved sammenslåing av Hjelme kommune og deler av Herdla kommune, som begge opprinnelig hørte til Manger kommune i Nordhordland. I 1964 ble også Askøy kommune utvidet med deler av Herdla og Meland kommuner i Nordhordland, Austevoll ble utvidet med deler av Fitjar kommune i Sunnhordland, og mesteparten av Strandvik og Hålandsdal kommuner ble gjeninnlemmet i Fusa. I 1972 ble Fana og Laksevåg kommuner innlemmet i Bergen (sammen med kommunene Arna og Åsane i Nordhordland), og Bergen ble samtidig en del av Hordaland fylke.

 Kommuner 
Midthordland er inndelt i 6 kommuner:

NummerKartVåpenNavnAdm.senterFolketallArealMålformOrdførerParti460125px|center|Bergen kommune25px|Bergens byvåpenBergenBergenMarte Mjøs PersenAP462325px|center|Samnanger kommune25px|Samnangers kommunevåpenSamnangerTysseNynorskKnut Harald FrølandLL4624sentrer|rammeløs|37x37pkrammeløs|29x29pkBjørnafjordenOsøyroNynorskTrine LindborgAp462525px|center|Austevoll kommune25px|Austevolls kommunevåpenAustevollStorebøNynorskMorten StorebøHøyre462625px|center|Øygarden kommune25px|center|Øygardens kommunevåpenØygardenStraume314,05NynorskTom Georg IndrevikHøyre462725px|center|Askøy kommune25px|Askøys kommunevåpenAskøyKleppestøNøytralSiv HøgtunHøyre

 Administrative inndelinger 
 Kommunene deltar i det interkommunale samarbeidsorganet Bergensalliansen og er medeiere i næringsutviklingsselskapet Business Region Bergen AS.
 Austevoll er medlem av Samarbeidsrådet for Sunnhordland.
 Askøy og Øygarden tilhører Vesthordland prosti, Austevoll og Bjørnafjorden Fana prosti, Samnanger Hardanger og Voss prosti, alle i Bjørgvin bispedømme.
 Distriktet var en del av forhenværende Nordhordland fogderi.
 Distriktet tilhører Bergen tingrett i Gulating lagdømme.
 Distriktet tilhører Vest politidistrikt.
 Distriktet tilhører Helse Bergen i det statlige helseforetaket Helse Vest.

Befolkningsutvikling
Tabellen viser befolkningsutviklingen i Midhordland i årene 1769–2001 basert på kommunegrensene i 2002.SSB: Folke- og boligtellingen 2001. Kommune-, bydels- og fylkeshefter.

 Kommuner 1769 1801 1855 1900 1950 2001 Askøy Austevoll Fjell Fusa Os Samnanger Sund Øygarden Midthordland

Tettsteder
Tettsteder i Midhordland, rangert etter innbyggertall  (kommune i parentes):

Askøy –  (Askøy)
Osøyro –  (Bjørnafjorden)
Knarrevik/Straume –  (Øygarden)
Ågotnes –  (Øygarden)
Torsteinsvik –  (Øygarden)
Søfteland –  (Bjørnafjorden)
Knappskog –  (Øygarden)
Søvik –  (Bergen () og Bjørnafjorden ())
Storebø –  (Austevoll)
Haga –  (Samnanger)
Søre Øyane –  (Bjørnafjorden)
Frommereid –  (Askøy)
Hammarsland –  (Øygarden)
Skoge/Møvik –  (Øygarden)
Hanøy –  (Askøy)
Klokkarvik –  (Øygarden)
Fardalen –  (Øygarden)
Forland –  (Øygarden)
Vikavågen –  (Øygarden)
Bjorøyna –  (Øygarden)
Tælavåg –  (Øygarden)
Bekkjarvik –  (Austevoll)
Skogsvågen –  (Øygarden)
Eikelandsosen –  (Bjørnafjorden)
Sekkingstad –  (Øygarden)
Vindenes –  (Øygarden)
Fjell –  (Øygarden)
Li –  (Øygarden)
Fardalen –  (Øygarden)
Davanger –  (Askøy)
Blomvåg –  (Øygarden)
Rossnes –  (Øygarden)
Hamre –  (Øygarden)
Misje –  (Øygarden)
Haganes –   (Øygarden)
Rabben-Veivågen –  (Austevoll)
Ramsøy –  (Askøy)

Politikk
 Stortingsvalgene 1906–1918 

Midthordland var en valgkrets i Søndre Bergenhus amt ved stortingsvalgene fra 1906 til 1918. Ved disse stortingsvalgene praktiserte man en valgordning med direkte flertallsvalg i enmannskretser. Midthordland valgte således én representant og én personlig vararepresentant.

Valgkretsen Midthordland bestod av herredene Os, Fane, Askøen, Årstad til 1912, Samnanger fra 1909, Laksevåg fra 1918 og Åsene med rundt 24 000 innbyggere og 14 000 stemmeberettigede etter innføringen av kvinnelig stemmerett.

 Valgresultat 

ValgårVenstreSamlingspartietSocialisteneKirkepartietLandmandspartiet1. valgomgang2. valgomgang1. valgomgang2. valgomgang1. valgomgang2. valgomgang1. valgomgang2. valgomgang1. valgomgangStemmerAndelStemmerAndelStemmerAndelStemmerAndelStemmerAndelStemmerAndelStemmerAndelStemmerAndelStemmerAndel1906734 27,0%1 04935,1%5691569 27,0%11369880 35,5%613 22,5%772 25,8%616 22,6%98 3,3%1909850 20,1%370 8,3%2 118(FV og H) 47,3%1 720 40,8%1 993 44,5%986(H)660(FV) 23,4%15,6%19121 798 31,3%2 665 35,1%1 792(FV og H) 31,2%2 320 30,5%2 134 37,2%2 617 34,4%19152 060 39,5%3 938 55,4%1 159(H og FV) 22,2%721 10,1%1 988 38,1%2 454 34,5%19181 664 21,5%2 099 27,2%3 919 50,7%

 Stortingsrepresentanter 
 Periode Representant Parti Vararepresentant 1907–1909 Utskiftningsformann Hallvard Thorbjørnsen Kloster, Aarstad Venstre Gårdbruker S. G. Sælen 1910–1912 Brukseier Wollert Konow, Fane Frisinnede Venstre og Høyre Gårdbruker Ivar B. Sælen, Fane 1913–1915 Sorenskriver Lars Kristian Abrahamsen, Voss Venstre Gårdbruker Gutorm Mikkelsen Lid, Fane 1916–1918 Gårdbruker Gutorm Mikkelsen Lid, Fane Venstre Lensmann A. Jørgensen, Askøen 1919–1921 Godseier Wilhelm Mohr, Fana Landmandspartiet Landbruksskolebestyrer Nils Larsen Ritland, Fana

Noen kjente midhordlendinger
Torolf Rein, admiral og forsvarssjef
Liv Grete Skjelbreid Poirée, skiskytter
Ragnvald Indrebø, biskop
Mons Haukeland, generalmajor og generalinspektør i Heimevernet
Olav Søfteland, vegdirektør
Ingebrigt Bjørø, politiker, grunnlegger av KrF
Terje Søviknes, politiker
Magnus Stangeland, politiker
Jan Thomas, stylist
Claus Lundekvam, fotballspiller
Absalon Taranger, rettshistoriker
Johannes Kleppevik, musiker
Susanne Glesnes, sandvolleyballspiller
Knut Tørum, fotballtrener
Anita Apeltun Sæle, politiker
Lars Lauvik, tegneserieskaper
John Alvheim, politiker
Alexander Dale Oen, svømmer
Laila Dåvøy, politiker
Torhild Sivertsen, musiker
Oddvard Nilsen, politiker
Ingrid Espelid Hovig, fjernsynskokk
Dagfinn Lyngbø, komiker

 Referanser 

 Eksterne lenker 
 Regionrådet Bergensregionen
 Business Region Bergen 
 Turistinformasjon 
 Bergens Tidende

Kategori:Vestlands geografi
Kategori:Distrikter i Norge
Kategori:Landskap i Norge
Kategori:Politikk i Vestland
Kategori:Stortingsvalget 1906
Kategori:Stortingsvalget 1909
Kategori:Stortingsvalget 1912
Kategori:Stortingsvalget 1915
Kategori:Stortingsvalget 1918
Kategori:Hordalands historie
Kategori:Valgdistrikter ved Stortingsvalg